Lo-Renz-O/malagasy-sentence huggingface dataset:
Ny lalan-tsaina narahina manan-danja tokoa ny fisafidianana ny fomba fandinika arahina amin’ny asa fikarohana tahaka itony. Io no mantsy no arofanina mba hahatonga ny asa tsy hivoana. Ny haitsikera amin’ny asa fikarohana dia natao mba tsy haha-savoan- danitra ny zavatra hohadihadiana. Io ihany koa no manaporofo fa siantifika ny asa fikarohana iray. Araka ny efa voalaza teo ampiandohana, tsy afa-misaraka amin’ny fiarahamonina ny tantara foronina. Io no sarin’ny fiarahamonina satria ny zava- mitranga rehetra ao no ambara ao amin’ny tantara. Izany indrindra no nahatonga anay hisafidy ny fomba fandinik’i françois mauriac sy goldenstein ho arofanina amin’ny asa fikarohana ataonay. Izy ireo no nanamafy fa tsy afa misaraka amin’ny fiarahamonina ny tantara foronina. Ny zava-mitranga ao amin’ny fiarahamonina no mamoha ny aingam- panahin’ny mpanoratra. Mety ho zavatra tena goavana be io, izany hoe, mihatra eo amin’ny firenena; mety ho zava-mitranga hitany eo amin’ny tontolo manodidina azy ihany koa. Izany indrindra matetika no mahatonga ny mpanoratra hametraka ny tantara amin’ny toerana fantany tsara. Manamafy izany i françois mauriac raha nilaza hoe tsy afaka ny hamorona tantara foronina aho raha tsy efa fantatro tsara amin’ny antsipirihany ny toerana hametrahako ny tantara. 2 nampiasa ny haitsikera mifototra amin’ny fitantarana ihany koa ny tenanay amin’ny maha asa soratra mirakitra tantara ny fitaovana entina itrandrahana ny asa. Izany no nahatonga anay hisafidy ny narratologie izay natombok’i vladmir propp. Io ihany koa no notohizan’ireo mpanao haitsikera taty aoriana toa an-dry adam jm , goldmann l , hypolyte taine sy ny maro hafa. Nampiasaina teto ihany koa ny haitsikera ara-tantaram-piainana izay nataon’i w. J. P weber. Ambarany fa mety hisy fifandraisany tokoa ny asa soratra sy ny fiainan’ny mpanoratra. 3
Rabenandrasana j , oktobra 2007. Mandoto ve sa fihasinana? Ny mpiraidinakafo, 16p rabesahala g , 1960, fantaro ny asa tanimanga sy ny bakoly. Imp nationale, antananarivo, 15p radimilahy ch , raharijesy, rasoarifetra b , razafidralambo l , 2008. Ny harem-pirenena tandindonin-doza. Torozotra ho an’ny olom-pirenena, fikambanana, vondrom-bahoaka isan-tokony, unesco, antananarivo, 67p rafolo a , manjakahery b , 2003, in memoriam les travaux de rasamuel david dans les perspectives de l’archéologie malgache in nouvelles du centre d’art et d’archéologie, antananarivo, n 9 7- 19 rajaona s , 1972, takelaka notsongaina ii, 2éme edition, ambozontany, fianarantsoa, 561p rajemisa-raolison r , 1995, rakibolana malagasy, siracusa- zangara stampa, fianarantsoa, 1061p rakotonaivo f , 2003, ny riba malagasy, ambozontany, fianarantsoa, 80p rakotoson r j a 2000. Lovako t10, edition ambozontany, antananarivo, 246p ramiaramanana d b , 1954. Ohabolan’ny ntaolo. Imp nationale tananarive, 45p ranaivo r h , 2006, filohan’ny fimpimi fikambanana mpianadahy mianala, trano printy loterana malagasy, n 827102, antananarivo randriamamonjy f , 2001. Tantaran’i madagasikara isam-paritra. Tpflm, antananarivo, 622 p rasamuel d , octobre 1985-1986, observation sur la fabrication et l’usage des poteries malgaches in nouvelle centre d’art et d’archéologie, n 3-4 14-19 razafiarivony m , 1990. Ny tenim-pirenena sy ny fomba malagasy, akadémie malagasy, réflexion sur l’enseignement du malgache dans le monde pluriculturel d’aujourd’hui razafiarivony m , 2006, richesses culturelles et pauvreté économique d’une société orale anosibe an’ala madagascar , printed by sanrei printing, tokyo, 565p
Fanatonana akaiky ny ankizy tsy dia ampy loatra ny fotoana ifaneraseran’ny mamatonalina amin’ny zanany, noho ny asany. Eo anatrehan’izany dia manokana fotoana mihitsy izy mba hanalana andro miaraka amin’ireto ankizy. Miezaka manome fahafaham-po ho an’ireo zanany izy amin’izany. Ny andro alatsinainy mazàna no mijanona ao an- trano ilay raim-pianakaviana. Ary anisan’ny mahafinaritra azy ny miara-milalao, na miara-mijery sarimihetsika dessins animés amin’ny zanany. Indraindray aza dia miantso ankizy madinika hafa eo amin’ny tanàna misy azy izy, ka miara-mankafy sy miala voly. Rehefa izany, dia mahazatra azy mihitsy ny manazava sy ny manome anatra ireo ankizy ireo, miainga avy amin’izay hita teo. Marihana, fa tsy mampiasa irony karazana horonan-tsary mampiseho herisetra sy karazan-ditra irony mihitsy izy amin’izany. Tantara na sarimihetsika azo isintonana anatra no ampiasainy. Ankoatra izany, ny zanany aminy, indrindra ny lahy, dia raisiny ho toy ny zandriny, ka mifandray aminy araka izany izy. Misy fotoana sasany moa, atokany mihitsy hilalaovana miaraka amin’ireo. Ohatra rehefa avy mianatra dia miara- milalao eo amin’ny solosaina; toy izany koa rehefa fialan-tsasatra, dia miara-milalao tanimanga sy ny kilalaon’ankizy rehetra. Ao anatin’izany rehetra izany dia miezaka mametraka fifandraisana akaiky dia akaiky izy. Izany hoe miezaka mampitovy tadin-dokanga amin’ireo ankizy ireo izy.
Ny lalantsaina nampiasaina ny fampianarana na fianarana dia fomba iray ahafahan ny mpampianatra sy ny mpianatra misehatra ao an-dakilasy. Araka izany, ny fampianarana dia fifaneraserana amin ny endriny maro izay ataon ny mpisehatra dia ny mpampianatra sy ny mpianatra. Noho izany dia nafototra tamin ny teorian ny serasera araka ny môdelin i jakobson 1973 ity asa fikarohana ity amin ny maha serasera ny fampianarana. Izany dia mikendry ny hampahomby ny endri-pifandraisana misy eo amin ny olona miteny sy ny olona itenenana. Ny faharoa dia ny fomba fijerin i tardif 1992 442 momba ny fitadiavana tetika sy paika mahomby enti-manatsara ny fifandraisana eo amin ny mpianatra sy ny mpampianatra8. Tsy misy fampianarana vanona raha toa ka ratsy ny fifandraisana eo amin ny mpianatra sy ny mpampianatra. Amin ny maha fandinihana ny am-bava ny seha-pikarohana dia tsara raha ampiarahina amin ny teorian i laparra 2008 118 momba ny haifampianarana ny am-bava koa izany9.
Satria mbola misy ireo mijaly anaty 10 mahita ny hafa miraratra ivelany kanefa mijery ny any an-kodiny tsy misy afa-tsy soga maloto satria mbola misy ny fahantrana novolen’ireo mpanana sy mpangoron-karena 15 satria mbola misy ireo mihari-pahoriana mitanondrika mangina anaty fijaliana sesilany sy milonjehitra adin-tsaina noho ny ankaso tsy hita fiaviana raha mbola misy 20 ireny rehetra rehetra ireny ny kalona ho farina ny hiranao hivalana ny tsikinao ho vandana fa mijery vilana 25 fiaina-maramara darofan’oram-batravatra mandavan-taom-pisasarana.
Mety hiova ny renifeo sasany ary ny -n- miova ho -m- manoloana ny renitsoratra p- sy b ohatra f p fotoana fanadinana fotoam-pananadinana l d orona lehilahy oron-dehilahy s ts kodiarana sarety kodiaran-tsarety v b felana voahirana felam-boahirana r dr ravina raozy ravin-draozy z j tanana zaza tanan-jaza h k sampana hazo sampan-kazo
Koa moa tsy nanoratra rahateo. Ka ny hoe mianatra tamin’izany fotoana izany dia ny mitadidy sy mamerina izay lazain’ny mpampianatra; ary ny hoe mpianatra koa dia tsy inona fa ny mamerina izay nolazain’ny mpampianatra ihany. Hany ka nataon’ny mpampianatra izay hahamora tadidy izay lazainy; ary anisan’ny fitaovana nampiasaina tamin’izany ny filazana ny hevitra anaty fehezan-teny mifamaly rafitra 60.
Fa nisy ihany koa ireo nitodi-doha tany amin’ny toerana fiaviany ary izany fihetsika izany dia efa endriky ny fitiavan-tanindrazana tao amin’ireo antokon’olona sasany. Ary ny fampisehoana ireny dia karazana fanentanana ny antokon’olona sasany mba hiverina an-tanindrazana.
Mba hampazavazava ny firafitry ny asa, aseho aloha ny rafi-peon’ny teny swahili, manaraka ny fanehoana ny rafi-peon’ny teny malagasy. Ho an’ny teny roa tonta, haseho aloha ny rafitry ny zana-peo, manaraka ny fanehoana ny rafitry ny renifeo.
Tsy voafaritra mazava ny tokony ho fizotry ny drafitra ao amin’ny boky. Ny tena ilaina dia ny fametrahana ny famintinana any amin’ny faran’ny lesona. Anisan’ny manan-danja tokoa ny toerana misy ny famintinana. Fantatra fa sarotra ho an’ny mpianatra ny mitadidy izay rehetra voalaza ao anatin’ny lesona rehetra. Izany no mahatonga ny famerenana izany lesona izany any amin’ny farany, amin’ny alalan’ny lahatsoratra fohy. Tsy misy afa-tsy ireo teboka manan-danja no hita ao anatin’io famintinana io. Toy ny hoe miverina indroa ny lesona, ka mora amin’ny mpianatra ny mitadidy izany. Izany hoe, vita ny lesona amin’ny antsipirihany, saingy averina any amin’ny famintinana ny tena vontoatiny. Tany firantsa, ireo manam-pahaizana firantsay psychologues , dia nanao fanandramana tamin’ny mpianatra 80, momba ny toeran’ny famintinana. Nozaraina ho andiany roa ny mpianatra ny andiany voalohany nomena lesona, ka any amin’ny fanombohany no nasiana ny famintinana; ny andiany faharoa kosa natao any
Catégorie socio- professionnelle homme femme action réalisée commerçant épicerie et magasin hommes, gérantes et hommes employés femme dans la majorité information et sensibilisation sur la préservation de l’emprise, la sécurité routière et le vih sida petit commerçant étalage très peu femme dans la quasi totalité information et sensibilisation sur la préservation de l’emprise, la sécurité et le vih sida proposition de projet agr professionnels de la route hommes dans la totalité
Ny kaominina rafitra ifotony ny fandrosoana dia fampitomboan’ny mponina ny vokatra vokarina eo amin’ny taniny, hoy isika tany aloha. Najoron’ny fanjakana ny kaominina ho rafitra ifotony ho fanatanterahana izany. Izao no voasoratra ao amin’ny lalàmpanorenan’ny repoblika fahefatra ny 10 desambra 2010 ny kaominina, ny faritra ary ny faritany no vondrombahoakam-paritra itsinjaram-pahefana eto amin’ny repoblika andininy 143 misy ny lalàna ifampifehezana amin’io rafitra io mba handaminana ny asa rehetra hatao ho an’ny vahoaka, hiarovana sy hikatsahana ny tombontsoa iombonana. Fitsipika apetraka isian’ny filaminana, hahafahan’ny tsirairay manao ny asa fihariana atsakany sy andavany; araka ny voalazan’ny andininy 140 ao amin’ny lalàmpanorenana ihany manana fahefana handray didy amam-pitsipika ny vondrombahoakam-paritra itsinjaram-pahefana 2-1-1-ny rafi-pitantanan’ny kaominina ambanivohitra andramasina
Satria vovoka no niandohantsika ary dia hody ho vovoka ihany koa amin’ny farany. Izany fisarahana eo amin’ny velona sy ny maty izany no tsy zakan-draolombelona ka mahatonga ny fiainany ho maizina atoandro. Raha tonga anefa izany fahafatesana izany dia hain’ny olona ny mampionona ny fo sy mampitony miandalana ny alahelo satria efa fantatra mialoha amin’izao vakodraza? A izao ny hiafarana fa ny ora sy ny fotoana no tsy
Hita tany aloha fa nisy ny zavatra izay tsy nety teo amin’ny fampianarana nataon’ireo mpampianatra. Sarotra kosa anefa ny milaza fa izay rehetra nataony dia ratsy avokoa, ary diso ihany koa izany, fa nisy ny paika nampiasain’ny mpampianatra izay hita fa tsara ary mety hahomby ka mila tohizina na hatsaraina, ireto avy izany ny fanerena ny mpianatra mba hikaroka fahalalana fa tsy miandry fotsiny tafiditra ao anatin’izany ny fampanaovana famelabelarana mitady tahirin-kevitra momba ny lohahevitra ny hasina , ny fampanaovana fanadihadiana lahatsoratra mitady hevitra ao anaty lahatsoratra mitondra ny lohateny hoe ny tanindrazana dox sy ny karazana fampiharana hafa. Amin’ireo toe-javatra ireo dia ny mpianatra mihitsy no mikaroka fahalalana ho azy ary tsy voatery ho izy irery no miasa fa afaka miaraka amin’ny ankizy namany izy. Tsy ny mpampianatra foana no mpampita fahalalana fa azony atao ny mamela ny mpianatra hiasa ho azy ireo sy ho an’ny ankizy namany18. Moramora kokoa ho an’ny mpianatra ny mandray fahalalana rehefa izy no mikaroka noho ny tolorana fotsiny satria mahatsapa ho malalaka, tompona andraikitra, mahafehy ilay lohahevitra fakafakainy izy ka mahatoky ny tenany noho ilay fahalalana nokarohiny19. Tsy tokony hoterena foana anefa ny mpianatra vao mitady fa mila manao fikarohana ho azy ihany koa. Tsy izany ihany fa afaka mifampizara sy miady hevitra ny mpianatra rehefa omen’ny mpampianatra azy ny sehatra omeny anjara fitenenana ny fanakaikezana ny mpianatra, tsy mametraka elanelana be loatra eo amin’ny mpampianatra sy ny mpianatra.
Zava-dehibe eo amin’ny serasera ny fahaizan’ny mpiteny mifehy ny sehatra itenenany. Tsy maintsy mifanaraka hatrany amin’ny seha-pitenenana mantsy ny fomba fampitana sy ny hafatra ampitaina. Ao anatin’izany indrindra no ahitana fa misy karazany ny mpiteny arakaraka ny seha-pitenenana misy. Eto àry dia hojerena araka ny karazana serasera ireo karazana mpiteny ireo satria misy fahasamihafana izany.
Eo amin’ny andininy voalohany dia zava-dehibe telo no avoitran-drado andl. 1-2 miainga amin’ny famaritana ny atao hoe fahaleovantena rado. Taratra amin’ny alalan’ny fampiasana ny teny savily dia izany. Ny ka kosa dia kianteny mampiditra ny anjara toeran’izany fahaleovantena izany vokatry ny famaritana azy andl. 3-4 maneho ireo fepetra takian’ny fahaleovantena hahatomombana azy tsara. Ato amin’ity andininy voalohany ity araka izany dia manome fahalalana ankapobeny momba ny fahaleovantena rado. Eo amin’ny andininy faharoa kosa dia mitsikera sy manitsy hevitra rado andl.5-6 ahitsin-drado avy hatrany amin’ny alalan’ny teny tsy hoe izay maneho fandavan-kevitra avy hatrany ireo fiheveran-diso ananan’ny tanora mahakasika ny atao hoe fahaleovantena ka abaribariny ao fa diso ny fiheverana fa fanaovana izay rehetra tian-katao mahafinaritra ny fo ny fahaleovantena. 7-8 eto amin’ireto andalana manaraka ireto kosa dia manome torohevitra rado hanitsian’ny tanora, zanaka, ny dian’izy ireo ka iezahany manitatra ny sain’ny tanora hitsinjo lavitra fa tsy hihevitra afa tsy ny tenany ihany. Asehony amin’ny alalan’ny teny mpandamina fa maneho fanitsian-kevitra izany. Ny andininy fahatelo kosa dia miezaka mamintina izay rehetra efa voalaza teo aloha rado mba hampifantohana ao an-tsain’ny tanora, zanaka, ny atao hoe fahaleovantena andl. 9 miverina manome famaritana rado ary notsorina kokoa izany mba hanamora ny fandraisan’ny itenenana azy fahaleovantena fotoam-piasana 10 maneho ireo fepetra takian’ny fahaleovantena mba tsy hahafaty momoka azy ka avoitran’ny mpiteny ao fa ny heri-tsandry taratra amin’ny fampiasana ny teny hoe ifotorana izay teny fampiasa any amin’ny resaka fambolena sy fiompiana na koa ny asa aman-draharaha , sy ny herin-tsaina taratra amin’ny fampiasana ny teny hoe ilofosana izay teny fampiasa indrindra aty amin’ny fampianarana sy fianarana no tsy maintsy indray atontona mba hahalavorary azy. 11-12 eto kosa no anomezan’ny mpiteny ireo sakan’ny fahaleovantena ka tokony hohalavirina mba tsy hanafoana ny ezaka efa natao. Raha atao bango tokana ny mahakasika ity lahateny iray ity dia hita fa voambolana tsotra sy mora azo avy hatrany no ampiasain’ny mpiteny hampitana hafatra. Mihasinkasina avy hatrany ihany koa ny hevitra samihafa tian-kambara amin’ny alalan’ny fampiasana ireo teny mpandamina maro ary ny fehezanteny ampiasaina dia tsotra, fohy kanefa mazava tsara. Miendrika fampianarana ihany koa eto ny lahateny raha jerena ireo dingana rehetra narahina satria ma nome fahalalana tsotra, manan-danja, iainana andavanandro kanefa mahitsy avy hatrany fa tsy miolakolaka. Izany no natao dia ny mba hahazoan-drado antoka fa tafita any amin’ny tanora, zanaka, ny hafatra tiany hampitaina. Mifanentana tsara amin’ny olona itenenana araka izany ny fomba nentin-drado namolavolana ity lahateny ity.
Ampamarinana zandriny tamin’ny repoblika voalohany ary lasa jomak’ampama tamin’ny taona 1972. Ny vahoaka naheno ny hira tamin’ny fandaharan’ny radiom-panjakana no nanome ny anarana hoe jomak’ampama tamin’izany ihany koa no namoahan’ny tarika ny kapila 45 tours mirakitra ny hira ampitapitao sy ny isika tsy hanaiky ireo hira ireo dia hiram-pitolomana maneho ny ady amin’ny tsy fitovian-tsaranga. Naka ny anarana hazo midoroboka ny tarika taty aoriana mba ho mariky ny toerana nipoirany izay hazo midoroboka lehibe iray amontana eo ambanin’ampamarinana ary manakaiky ireo vato mirakotra amin’izao fotoana izao dia misy ireo tanin-ketsa mitondra ny anarana hoe hazo no vanon-ko lakana novolavolain’ireo teo aloha handimby azy ireo. Ny 25 novambra 2012 dia nahazo ny loka voalohany tamin’ny fifaninanana festi-sôva iii ireo tarika zandriny antsoiny hoe 8ème promotion ireo. Noho ny vakisôva haren-tsaina, nitety vanim-potoana maro, mitantara ny fiainam-piaraha-monina nifandimby, dia anatin’ny vakoka izy. Nifandovàn’ireo taranaka ny fiangaliana azy ity ary mampiavaka ny faritra nipoirany ny fitafiana isaloran’ireo mpiangaly azy sady maneho ny tanjak’ireo lehilahy noho ny fampisehoany ny sandriny rehefa miantsehatra. 9- sary sary 17 hazo midoroboka sy vato mirakotra ampamarinana
Mivôla a tsy manam bava tsisy tenda mahasaiky mivôla a amin’ ôlô o jiaby na amy masikiny na amin’ny ampa arivo zay mahita dianazy 4 efa tihijano o edy 10 tihalaka 5 ono o ny raha jiaby nivola iny teo samankon draha tsary hitan’ny dadilahy be zejekin tain dalitry 6 mahavôlan draha ahifa a mimoehy, ahifa a mitomoa y ante a ampikora iny, maso edy goda iny 7 alôha
Lafin-javatra roa no haroso amin’ity zana-pizarana ity. Voalohany amin’izany ny fanehoana ny lafin-javatra hita fa mety, ka tokony hampiharina amin’ny fampitam- pahalalana sy tokony hohatsaraina hatrany. Manaraka izany dia asongadina koa ny lafin- javatra hita fa tsy mety ka tokony hasiam-panarenana na hasiam-panovana mihitsy.
Ny fomba fiasa rehefa voavolavolanay sy ny mpampianatra ny mahakasika ny fiaraha-miasa dia nanangana drafitra vonjimaika hiaingana amin’ny asa izahay. Taorian’izany dia niara-nikaon-doha ny amin’izay fomba mahomby hanatontosana ny fijerena ifotony ireo zava-misy. Nanangona antontam-panontaniana izahay mba ho tari-dalana hitrandrahana ireo fahalalana sy ho aro fanina mba tsy hialana amin’ny lohahevitra izay iompanan’ny asa. Koa satria sehom-piarahamonina no nanaovana asa fikarohana dia tsy maintsy nojerena ifotony ny zava-misy marina. Mba hahatomombana ny asa fikarohana àry dia tsy maintsy manana fomba fiasa maty paika ny mpikaroka. Misy dingana maromaro narahina tamin’izany paikady nentina nanatanteraka ny asa izany. Ireto avy izany
Richaudeau , in op cit , tak 88 le choix de chaque illustration doit toujours s’inscrire dans un projet pédagogique concerté l’image doit avoir un rapport directe avec le sujet traité. , l’auteur ne doit pas concevoir deux unités d’enseignement un texte , puis une image ou inversement , mais une seule unité le couple texte-image 52 r seguin , op cit , tak 36 , ils consolident et fixent l’acquisition des connaissances et la maîtrise des concepts
E! Ilay ranomaso, tsongo, sy tsongo nampianoka antsika o! Tsy ferana mamy mangidy kanefa mirongo lanitra manga soa fanaperana fitiavana feno fo misariaka endrika kanto, rado mazava ’lay masonao ngaly masoandro baliaka fanahy diavolana soa lalandava zanaka mamy, salama, mavitrika koa raha mahatsiaro! Aza zimbaina izato fitiavako mbola mamikitra fitia nitelina voamahatsiaro fitia sady tiana voa mifangaro mamahatra anatin’ny foko izay mino .
Tsy maintsy fongarina araka izany ny lasan’ny mpanoratra tany aloha rehetra. Mifamatotra mandrakariva amin’izany mantsy ireny asa soratra vokariny ireny. Mifameno ny tantaram-piainan’ny mpanoratra sy ny asa sorany. Fa tsy ny mpandinika vahiny ihany no mivoy ity haitsikera noraisinay ity, fa ao ihany koa ireo mpandinika malagasy, raha tsy hilaza afa-tsy raharolahy izahay manambara hoe ny fandalinana ny tantaram-piainan’ny mpanoratra dia hanampy ny mpamaky amin’ny fanakarana ny hevi-dalina voarakitra ao. 10 na dia eo aza anefa izany, tsy azo atao ny mitompo teny fantatra, ka hanambara fa ny asa soratry ny mpanoratra dia mitory sy mitovy tanteraka amin’ny fiainany. Miombon-kevitra amin’izay voalazan’i goethe izahay ny amin’izany. Hoy mantsy izy na dia misy ifandraisany aza ny asa soratra sy ny fiainan’ny mpanoratra, dia tsy azo tsoahana ho dika mitovin’ ny fiainana ny asa soratra. 11 amin’ny asa fikarohana toy itony, tsara ny fampivadiana haitsikera maromaro raha tiana ny hahazoana vokatra tsara. Hoy i b. D solohery ranarison ao amin’ny aingam-pivoarana tsy misy lalan-tsikera tokana ahazoana mandinika asa soratra amin’ny lafiny rehetra. Petra-kevitra samihafa no hiaingan’ny mpahay tsikera, arakaraka izay lafy kendrena havoitra. 12
Ny antony anaovana ny kabary mivala a manan-danja tokoa ny kabary eo amin’ny fahafatesana, fa ahafantarana ny toetran’ilay maty fahavelony, ny zava-bitan’ny havany ary izay nataon’ny fokonolona. Izany hoe mandritra ny kabary no ahalalana ny atero ka alao vitan’ilay olona maty fony fahavelony na ny vitan’ny havany teo anivon’ny fiarahamonina, ary ny famalian’ny fokonolona izany. Ezahina fintinina ao anatin’io lahabolana mirindra io
Tanàna somary ambanivohitra anaty ala angamba tsy hita ao anaty kartan’i gasikara 4x a marolambo o. B.103 antsena tanoran’ i marolambo arô antsena tanoran’ i marolambo arô tanora miraisa hina e festival a marolambo arô atao hoe fa imbo a e falifaly ombam-pitiavana tratry ny fety firaisan-kina ilalao no ataontsika e izahay fikambanana mankalaza ny fa imbo a e e e e e
Dia toa manambara ny mpanoratra fa mahasoa avokoa izay ataon’andriamanitra aminy, ary mbola matoky koa aza izy fa mbola hahazo mihoatra izay efa nomena azy. Toy izany koa ohatra no hita ao amin’ny tompo o! R’ilay mpandahatra , andalana 1 2 tompo ô ! R’ilay mpandahatra omeo fiononana ny foko andalana 13-14 koa iangaviako ry tompo ary hitalahoako indrindra andalana 22-24 zay no vavaka ataoko mba takatry ny saiko , dia misy fanetren-tena taratra ao amin’ny mpanompo, ka fanomezana haja amam- boninahitra an’ilay tompo. Fanehoana fiderana sy fankalazana avokoa izany, satria mitory tahotra sy fankatoavana ilay tompoina, kanefa tsy misy fanerena, fa tena atao an- tsitra-po. Ny fankasitrahana koa dia toetra hoenti-maneho fitiavana. Matoa zarina mankasitraka ny ankizy na ny olona rehetra amin’ny ankapobeny, dia fampitsiriana fitiavana no tanjona amin’izany. Tsy dia tsara loatra tokoa angamba, ary mahalasa eritreritra ihany raha misy olona iray omena zavatra ka tsy mba misy fisaorana na dia kely akory aza ho setrin’izany. Mety hanontany tena ilay nanome hoe ilay zavatra nomena ve no tsy tiany sa ilay mpanolotra mihitsy no tsy azoazony ? Sady mitory tsy fahalalam-pomba izany, no mitory tsy fitiavana ihany koa.
Tarafina eo amin’ny fihetsika, resaka etsy sy eroa eo anivon’ny fiarahamonina raha ireo ohatra vitsivitsy voalaza teo ambony ireo ihany no aza no raisina, dia ampy ilazana fa tsy dia mahazo sehatra eo anivon’ny fiarahamonina ny vehivavy. Hitan’ny ankizivavy izany zava-misy izany, ary ampy hahatonga azy hanao tsoa-kevitra. Fanao amin’ny lanonana ofisialy ohatra ny manao fampahafantarana ny olona nasaina sy ny manam-pahefana eo an-tanàna. Mandritra ireny lanonana ara-panjakana ireny, dia misy indraindray, ngonongonona heno mifangaro amin’ny tehaka ataon’ny olona. Anisan’izany ny hoe lilahy aby ô, tsy misy viavy tian’ny mpitsikera asongadina amin’izany fa tsy mifandanja ny isan’ny vehivavy sy ny lehilahy mitana andraikitra eo anivon’ny fitondram-panjakana. Amin’ireny fotoana ireny ihany koa, dia manao ny fampahafantarana ny manao fanentanana amin’ny tokony hianaran’ny mpianatra tsara raha te ho lasa olona ambony tahaka ireo olona voatonona teo ireo. Fa ny hamalian’ny ankizivavy izany dia ny hoe zany anareo be sômotra lehilahy ny andron’ny 08 mars no tena ahenoana resaka tahaka izany. Fotoana natokana ho an’ny vehivavy ny 08 mars, ary io no hany andro tena ahafahany miteny sy maneho hevitra, ka tsy anenjehana azy ho akohovavy maneno. Izany fiheverana izany ihany koa no mahatonga ny safidin’ny mpiaramonina hanosika kokoa ny zanaka lahy eo amin’ny fianarana, fa ny vehivavy rehefa mahay manoratra ny anarany sy manao sonia tsy hanaovana lavo tondro, dia ampy tsy hanala baraka azy eo amin’ny fiainan-tokatranony.
Ankoatra ny fampiharana ny fitondrana iraisana eran’i madagasikara dia manana ny mampiavaka azy manokana ny ao antananambo betsaka tokoa ireo lalàna tsy an-tsoratra izay iainan’ny mponina ao an-tanàna. Isan’izany ny fahefan’ny tenin’ny laidama izy no angatahana tany hiasana, ka raha tsy ekeny
Toko telo mahamasa-nahandro ny mpanoratra sy ny asa soratra ary ny mpamaky. Sehatra ihaonan’ny mpanoratra sy ny mpamaky ny asa soratra. Efa noresahana tao amin’ny fizarana i ny momba ny mpanoratra. Hovahavahana ato amin’ny fizarana ii kosa ireo tara-kevitra fonosin’ny asa soratr’i harioley. Hevi-dehibe telo no hasongadina ao anatin’izany, dia ny fihirana ny fitiavana, ny fanehoana ny onjam-piainana ary ny fandalinana sy torolalana momba ny foto-pinoana kristianina.